Evergrey

Οι Evergrey είναι σουηδικό Progressive metal συγκρότημα, το οποίο δημιουργήθηκε στο Γκέτεμποργκ το 1995.

Βιογραφία
Οι Evergrey σχηματίστηκαν το 1995 από τον τραγουδιστή και κιθαρίστα Τομ Ένγκλουντ και η πρώτη τους σύνθεση αποτελούνταν από τον κιθαρίστα Νταν Μπρόνελ, το ντράμερ Πάτρικ Κάρλσον, τον μπασίστα Ντάνιελ Νιεντ και τον κιμπορντίστα Βιλ Τσάντρα. Ο πρώτος τους δίσκος με τίτλο "The Dark Discovery", κυκλοφόρησε το 1998, με γκεστ συμμετοχές από τον κιθαρίστα του King Diamond, Άντι ΛαΡοκ και τον Ματίας Έκλουντ των Freak Kitchen.Evergrey - The Dark Discovery (CD, Album) at Discogs

Ακολούθησε το "Solitude, Dominance, Tragedy" τον Μάιο του 1999, με το πάρτι για την κυκλοφορία του άλμπουμ να πραγματοποιείται στο Μπόχουμ της Γερμανίας, σε μία συναυλία μαζί με τους Rage.Evergrey - Solitude * Dominance * Tragedy - MetalReviews Ο Νιεντ αποχώρησε, ενώ ο Τσάντρα είχε κάνει το ίδιο έναν χρόνο νωρίτερα, για να αντικατασταθούν από τον μπασίστα Μίκαελ Χόκανσον και τον κιμπορντίστα Σβεν Κάρλσον, πρώην μέλος των Soilwork. Για την προώθηση του άλμπουμ, συμμετείχαν στο φεστιβάλ "Bang Your Head" στη Γερμανία και περιόδευσαν μαζί με τους Crimson Glory και τους Kamelot.Evergrey Setlist at Bug Club, Athens, Greece - Setlist.fm Την ίδια περίοδο, συμμετείχαν στη συλλογή "A Guitar Odyssey - A Tribute to Yngwie Malmsteen", άλμπουμ προς τιμή του κιθαρίστα Yngwie Malmsteen, διασκευάζοντας το κομμάτι "Rising Force".EVERGREY -RISING FORCE .wmv - YouTube

Στα τέλη του 2000, ο κιθαρίστας Νταν Μπρόνελ αποχώρησε, με τον Χένρικ Ντάνχαγκε να παίρνει τη θέση του. Οι Evergrey υπέγραψαν στη δισκογραφική εταιρεία "Inside Out Music", κυκλοφορώντας τον τρίτο τους δίσκο με τίτλο "In Search of Truth", τον Σεπτέμβριο του 2001, ένα concept άλμπουμ που ήταν το πρώτο του συγκροτήματος που μπήκε στα τσαρτ της πατρίδας τους.Evergrey - In Search Of Truth (album review ) | Sputnikmusic Λίγους μήνες αργότερα, ο Σβεν Κάρλσον απολύθηκε και αντικαταστάθηκε, αρχικά, από τον Κρίστιαν Ρεν και στη συνέχεια από τον Ρίκαρντ Ζάντερ.

Η νέα σύνθεση ηχογράφησε το άλμπουμ "Recreation Day" σε παραγωγή του Άντι ΛαΡοκ.Evergrey - Recreation Day - MetalReviews Λίγους μήνες μετά την κυκλοφορία του δίσκου, ο Γιόνας Έκνταλ ανέλαβε τα τύμπανα του συγκροτήματος και τον Αύγουστο του 2003, περιόδευσαν μαζί με τους Arch Enemy, Hate Eternal και The Black Dahlia Murder, στις Ηνωμένες Πολιτείες.ARCH ENEMY, HATE ETERNAL, EVERGREY: North American Dates Announced Ακολούθησε μία περιοδεία στη Δανία τον Μάρτιο του 2004 μαζί με τους Mercenary και έναν μήνα αργότερα άλλη μία βορειοαμερικανική περιοδεία, αυτή τη φορά με τους Iced Earth και τους Children of Bodom.EVERGREY, MERCENARY To Team Up For Danish Mini-TourEVERGREY Confirmed For ICED EARTH/CHILDREN OF BODOM Tour

Τον Απρίλιο του 2004, κυκλοφόρησε ο δίσκος "The Inner Circle", κατά την περιοδεία για την προώθηση του οποίου ηχογραφήθηκε το ζωντανό άλμπουμ και DVD, "A Night to Remember", το οποίο έφθασε στην κορυφή των βίντεο-τσαρτ της Σουηδίας.Evergrey - The Inner Circle (album review ) | SputnikmusicEvergrey - A Night to Remember - Encyclopaedia Metallum

Στα τέλη του 2005, επέστρεψαν στο στούντιο για την ηχογράφηση του "Monday Morning Apocalypse", που σκαρφάλωσε στην έκτη θέση των σουηδικών τσαρτ κατά την κυκλοφορία του, τον Μάρτιο του 2006.Monday Morning Apocalypse Evergrey - Blabbermouth.net Ακολούθησε μία σύντομη περιοδεία στην πατρίδα τους, ενώ τρεις μήνες αργότερα εμφανίστηκαν στο φεστιβάλ "Rock Hard" του Γκελζενκίρχεν.Evergrey Setlist at Rock Hard Festival 2006 - Setlist.fm Τον Ιούλιο του 2006, ο Φρέντρικ Λάρσον αντικατέστησε τον Χόκανσον στο μπάσο και στις 10 Οκτωβρίου εμφανίστηκαν ζωντανά στο "Canarias MetalZone festival" στις Κανάριες Νήσους, πριν περιοδεύσουν στην Ευρώπη μαζί με τους Avatar. Επίσης, περιόδευσαν στη Βόρεια Αμερική μαζί με τους In Flames, Nevermore και Throwdown.Evergrey - European Tour Dates AnnouncedIN FLAMES, THROWDOWN, NEVERMORE, EVERGREY: More U.S. Dates Announced

Τον Σεπτέμβριο του 2008, κυκλοφόρησαν το έβδομο τους άλμπουμ με τίτλο "Torn", με τον Γιάρι Καϊνουλάινεν στο μπάσο. Ο δίσκος ανέβηκε στο # 4 στη Σουηδία και για την προώθηση του περιόδευσαν στην Ευρώπη, δίνοντας και δύο συναυλίες στην Ελλάδα, στο "Sin City Club" στην Αθήνα και το "Stage Club" της Λάρισας.

Τον Μάιο του 2010, ανακοινώθηκε ότι οι Γιόνας Έκνταλ, Χένρικ Ντάνχαγκε και Γιάρι Καϊνουλάινεν αποχώρησαν από το συγκρότημα, με τον κιθαρίστα Μάρκους Γίντελ, τον μπασίστα Γιόχαν Νίμαν και το ντράμερ Χάνες Βαν Νταλ να παίρνουν τις θέσεις τους.EVERGREY: Time For Some Changes Η νέα σύνθεση κυκλοφόρησε το "Glorious Collision''', το τρίτο Top-10 άλμπουμ των Evergrey.Evergrey - "Glorious Collision" - Metal Underground.com

Το 2013, ο Βαν Νταλ αποχώρησε για να ενταχθεί στους Sabaton, ενώ λόγω εσωτερικών προβλημάτων τον ίδιο δρόμο ακολούθησε και ο Γίντελ. Τον Αύγουστο του 2014, ανακοινώθηκε ότι είχαν επιστρέψει στο συγκρότημα οι Γιόνας Έκνταλ και Χένρικ Ντάνχαγκε, με τους Evergrey να κυκλοφορούν το "Hymns for the Broken", χωρίς να πλησιάσουν την εμπορική επιτυχία των προκατόχων του.Evergrey's Tom Englund Talks 'Hymns for the Broken' Album

Δύο χρόνια αργότερα, το συγκρότημα επέστρεψε στη δισκογραφία με το άλμπουμ "The Storm Within''",EVERGREY: Νέος δίσκος τον Σεπτέμβριο - Metal Hammer το οποίο σκαρφάλωσε στο Top-40 στη Σουηδία, τη Γερμανία και την Ελβετία.Evergrey - Music Charts

Δισκογραφία
Στούντιο ηχογραφήσεις
ΈτοςΆλμπουμΣουηδίαswedishcharts.com - Swedish Charts Portal 1998  The Dark Discovery  - 1999  Solitude, Dominance, Tragedy  - 2001  In Search of Truth  59 2003  Recreation Day  18 2004  The Inner Circle  24 2006  Monday Morning Apocalypse  6 2008  Torn  4 2011  Glorious Collision  8 2014  Hymns for the Broken  43 2016  The Storm Within  292019The Atlantic2021Escape of the Phoenix2022A Heartless Portrait (The Orphean Testament)2024Theories of Emptiness

Ζωντανές ηχογραφήσεις
 A Night to Remember (2005)

Συλλογές
 A Decade And A Half (2011)Σινγκλ
 I'm Sorry (2003)
 Monday Morning Apocalypse (2006)
 Wrong (2011)

Παραπομπές

Πηγές

 Evergrey - Biography - Metal Storm
 Evergrey | Music Biography, Streaming Radio and Discography - AllMusic
 Evergrey | Discography - Evergrey 

Κατηγορία:Σουηδικά progressive metal συγκροτήματα
Κατηγορία:Σουηδικά power metal συγκροτήματα